
DESPRE CDPD

Istoricul organizației. Centrul pentru Drepturile Persoanelor cu Dizabilități este o asociație obștească, creată și condusă de persoane cu dizabilități, care de 19 ani urmărește producerea unor schimbări pozitive în viața persoanelor cu dizabilități și a societății din Republica Moldova, pentru ca împreună să ne bucurăm de exercitarea drepturilor și libertăților noastre în mod echitabil și cu respect.
Organizația a fost fondată pe data de 14 iulie 2006, cu denumirea Centrul de Asistență Juridică pentru Persoane cu Disabilități (CAJPD). Prin decizia Nr. 87 din 8 august 2018 a Agenției Servicii Publice a Republicii Moldova, denumirea organizației a fost schimbată în Centrul pentru Drepturile Persoanelor cu Dizabilități (CDPD)

Misiunea noastră este de a promova şi proteja drepturile persoanelor cu dizabilități, fără deosebire de rasă, culoare, naționalitate, origine etnică, limbă, religie sau convingeri, gen, sex, vârstă, opinie, apartenență politică sau orice alt criteriu similar, de a favoriza incluziunea socială şi împlinirea lor spirituală prin acțiuni de monitorizare, advocacy şi programe de dezvoltare a potențialului lor.

Viziunea asociației se cuprinde în angajamentul nostru de a contribui la crearea unei societăți incluzive în care toți bărbații și toate femeile, băieții și fetele cu dizabilități din Republica Moldova,  fără discriminare, să se bucure de respect pentru demnitatea lor umană. 

Domeniile de expertiză:
· Advocacy pentru promovarea drepturilor persoanelor cu dizabilități.
· Litigare strategică pentru apărarea drepturilor persoanelor cu dizabilități.
· Monitorizarea respectări drepturilor persoanelor cu dizabilități.
· Analiza politicilor publice în domeniul drepturilor persoanelor cu dizabilități prin prisma standardelor internaționale în domeniul drepturilor omului.
· Participarea la viața politică și publică a persoanelor cu dizabilități.
· Accesibilitate fizică și informațională conform conceptului designului universal.
· Protecția împotriva discriminării persoanelor cu dizabilități

Programe/ Arii de intervenție strategice :
· ADVOCACY PENTRU POLITICI PUBLICE SENSIBILE LA NECESITĂȚILE PERSOANELOR CU DIZABILITĂȚI
· DREPTURILE PERSOANELOR CU DIZABILITĂȚI
· PARTICIPAREA PERSOANELOR CU DIZABILITĂȚI LA VIAȚA POLITICĂ ȘI PUBLICĂ
· RĂSPUNSUL CDPD LA CRIZA UMANITARĂ


Oportunități de dezvoltare strategică
Dezvoltarea priorităților Planului Strategic CDPD 2025-2029 are la bază identificarea și dezbaterea participativă a punctelor forte și provocărilor existente cu care se confruntă organizația, precum și analiza oportunităților și riscurilor.
Puncte forte
· Poziție civică curajoasă ”spunem lucrurile pe nume”
· Echipă formată, motivată de valorile drepturilor omului, cu experiență  și cu reputație pozitivă
· Expertiză și experiența unică a CDPD în domeniul drepturilor persoanelor cu dizabilități și legislație, advocacy, litigare strategică, asistență juridică
· CDPD are o reputație bună în domeniu, respectul autorităților publice
· Implicarea persoanelor cu dizabilități (grass roots)
· CDPD dispune de oficiu închiriat într-o zonă accesibilă, echipament de birou necesar.
· CDPD este membru asociat al European Disability Forum  (EDF) și membru fondator al Alianței Organizațiilor pentru Persoane cu Dizabilități (AOPD) 
· CDPD a dezvoltat parteneriate forte cu OPD, organizații internaționale, agenții ONU și administrație publică locală
· CDPD este membru la mai multe grupuri de lucru în APL, ministere, Guvern și Parlament
Oportunități
· Procesul de preaderare la UE, Agenda de pre-aderare. Atenție sporită din partea UE în procesul de aderare,
· O guvernare democratică și declară deschiderea spre reforme
· Mai multe organizații internaționale care oferă asistență în Republica Moldova, inclusiv în domeniul persoanelor cu dizabilități 
· Audierile la Comitetul ONU CRPD:
https://www.facebook.com/cdpdmd/posts/pfbid02JWSKAcdWj1EtGGXVvyAs9H9a1fNjtcwXcxykX9iYNqoppVanLMt6MeXUCERyR1CJl

Puncte slabe
· Unii funcționari din APL sau APC nu ne cunosc
· Uneori CDPD oferă cu întârziere feedback la inițiativele parvenite din partea autorităților publice. 
· În cadrul echipei competențele și rolurile funcționale nu sunt încă suficient de bine structurate
· Consiliul Director  ar trebui să aibă un rol mai activ în ceia ce privește identificarea noilor oportunități de finanțare și promovarea CDPD 
· Necesitate de durabilitate financiară. Nu sunt proiecte de lungă durată
· Lipsa de personal tineri și motivați
· Domeniile comunicare și vizibilitate sunt slab dezvoltate
· Salarizare motivare slabă
· Lipsa oficiului inclusiv a transportului propriu CDPD
Riscuri
· Sistarea activității din cauza lipsei de proiecte, finanțare
· Schimbarea direcției politicii externe a Republicii Moldova
· Organizații mari care creează concurență neloială
· Pierderea  nișei CDPD: asistență juridică, litigare strategică, participare, advocacy
Analiza priorităților  factorilor interesați
	Persoane cu dizabilități
	GUVERN
	Donatori

	· Nivel decent de viață
· Participare 
· Accesibilitate
· Educație
· Angajare
· Viață independentă
· Servicii de suport, tehnologii/echipamente asistive
	· Inegalități
· Condiți de trai
· Educația de calitate
· Cultura generală
· Guvernarea eficientă și transparentă
· 
	· UE: transport, infrastructură, educație, sănătate
· Refugiați/persoane strămutate: angajare, ajutor unic
· PD: participare și mobilizare
· Donatori locali: participare, acces la justiție, mediatizare, integrarea UE, protecția mediului

	CDPD
1) Justiție
2) Infrastructură, transport accesibil
3) Refugiați/Persoane strămutate 
4) Programul național de incluziune a persoanelor cu dizabilități 



Problema și cauzele semnificative ale acesteia
Problema
Persoanele cu dizabilități nu se bucură în egală măsură de realizarea drepturilor lor ca și ceilalți membri ai societății, ceia ce generează marginalizare, excludere socială sărăcie extremă, privare de viața demnă, la servicii și oportunități care sunt disponibile pentru ceilalți membri ai societății.
Cauzele semnificative
	1. Autoritățile publice nu consideră o prioritate drepturile persoanelor cu dizabilități 

	Necunoașterea problemelor persoanelor cu dizabilități și a drepturilor acestora
Atitudini în societate
Abordare/sensul dizabilității este înțeles greșit, bazată pe ”milă”, ”medicală”, ”rușine”
Se întreprind anumite măsuri, dar problemele sunt rezolvate parțial.

	2. Lipsa mecanismelor eficiente participare și transparență, precum și a mecanismelor de implementare și monitorizare


	Vocea persoanelor cu dizabilități nu este auzită, problemele nu sunt rezolvate, sunt adoptate ”politici formaliste” 
Autoritățile nu ”conștizează” pe deplin  problema

	3. Pasivitatea persoanelor cu dizabilități

	Persoanele cu dizabilități nu-și cunosc drepturile și nu le revendică.  
Implicarea scăzută a ”deținătorilor de drepturi” 




Obiectivele strategice ale CDPD 

Obiectivul general (Rezultatul final)
INFLUENȚĂM Autoritățile publice centrale, Autoritățile publice locale și Guvernul, 
astfel ca aceștia:  să PRIORITIZEZE (este pe agendă), să PUNĂ ÎN APLICAREA (influențăm procesul de implementare) și să realizeze eficient MONITORIZAREA
Cu SCOPUL:  pentru ca să pună în practică angajamentele asumate cu ratificarea CRPD.

Obiectivul aspirațional (Scopul)
Persoanele cu dizabilități se bucură în egală măsură de realizarea drepturilor sale ca și ceilalți membri ai societății ceia ce elimină marginalizarea, excludere socială, sărăcia extremă, privare de viața demnă, servicii și oportunități care sunt disponibile pentru ceilalți membri ai societății.


	Activități
	Obiective intermediare
	Obiectiv Final 

	• Creăm lista de Priorități: pe care o promovăm în Raportul alternativ, recomandările Comitetului CRPD, consultate cu alte ONG și opinia deținătorilor de drepturi
• Promovăm prioritățile pe agenda media/publică: Conferință de presă, etc.
• Organizăm vizite de monitorizare
• Le promovăm în diverse grupuri de lucru unde suntem membri
•15 cazuri de litigare strategică./asistență juridică
	Formularea unei liste de priorități care să includă: 
1) Protectie socială echitabilă
2) Servicii de suport pentru viața independentă: mijloace asistive
3) Educație incluzivă
4) Accesibilitate 
5) Ocupare în muncă
	INFLUENȚĂM Autoritățile publice centrale, Autoritățile publice locale și Guvernul, astfel ca aceștia:  să PRIORITIZEZE (este pe agendă), să PUNĂ ÎN APLICAREA (influențăm procesul de implementare) și să realizeze eficient MONITORIZAREA, pentru ca să pună în practică angajamentele asumate cu ratificarea CRPD.

	· Prioritate în fața Comitetului CRPD (2025)
· Cercetarea practicii internaționale. Europene (cu suportul EDF)
· Consultarea și consolidare societății civile pe acest subiect

	Instituirea Mecanismului de monitorizare și Mecanismul de coordonarea a implementării CRPD
	

	· 15 cazuri de litigare
· Prezentarea de Propuneri de modificare politici publice
· Implicare pe Particip.gov.md pe aceste domenii
	INIȚIEREA  de Politici și acte normative adoptate în corespundere cu CRPD
	

	· Identificarea politicilor care vor fi monitorizate de CDPD (plan de lucru).
·  Elaborarea unor Note informative
· Comunicate, conferință de presă 
· Barometrul Schimbării INCLUZIUNII
Raport anual ca o sursă de referință pentru ONG-urile la nivel local national.
	Monitorizarea implementării politicilor publice astfel ca acestea să fie IMPLEMENTATE și să aibă impact
	

	· Proiecte Pilot : pavaj tactil, ”Chișinăul Accesibil”, digitalizarea 
· Distribuirea de Pachete alimentare și igiebnice, medicamente acțiuni umanitare,

	A promova ”Bune practicii” de implementare a legislației în domeniul incluziunii sociale 
	

	· Training Leadership
· Mentorat
· Implicare la nivel local
· Participare la nivel central

	Consolidăm capacitățile persoanelor cu dizabilități și organizațiilor acestora
	

	· Consolidarea echipei: specialist mass media, manager financiar, asistent, manager de oficiu
· Ședințe de echipă o dată la 2 saptămâni
· Dezvoltarea componentă ”comunicare sensibilizare”
· Organigrama internă revizuită
· Consolida, capacitatea personalului de a aplica la fonduri UE și a stabili parteneriate cu ONG din UE
	Consolidarea organizațională a CDPD

	




Aspecte inter-sectoriale
1. Sustenabilitatea și continuitatea Strategiei CDPD  
Implementarea Strategiei și a Planului de acțiuni pentru perioada 2025-2029, va contribui la creșterea capacității CDPD și a comunității, de a continua pe viitor activitățile în ceia ce privește asigurarea realizării drepturilor persoanelor cu dizabilități. 
Comunitatea
Perfecționarea cadrului normativ privind protecția drepturilor persoanelor cu dizabilități (pe domeniul accesibilitate, angajare în muncă, protecție socială, educație, justiție, etc.) urmează să aibă impact semnificativ în ce privește calitatea vieții și nivelului de asigurare a drepturilor omului, ținând cont în special de:
· Creșterea gradului de accesibilitate a mediului fizic  cît și a celui  informațional, ca urmare a acțiunilor de ajustare a reglementărilor tehnice naționale la standardele internaționale, în domeniul accesibilității, îmbunătățirea mecanismului de sancționarea a persoanelor responsabile.
· Creșterea gradului de participare a persoanelor cu dizabilități, prin punerea în aplicare a unor măsuri afirmative de angajare în muncă a persoanelor cu dizabilități și îmbunătățirea cadrului legal.
· Organizațiile persoanelor cu dizabilități (OPD-urile), promotorii locali, implicați în realizarea planului de acțiuni vor fi mai activi în promovarea și  protecția drepturilor PD, cu o capacitate crescută de a participa la elaborarea, implementarea monitorizarea și evaluarea politicilor publice în domeniul dizabilități la nivel național și local. 
· Autoritățile publice vor fi mai deschise pentru consultarea OPD-lor și adoptarea legislației care să asigure respectarea drepturilor PD din Republica Moldova.
· Beneficiarii serviciilor  de asistență juridică și a proceselor de litigare strategică  precum și a  activităților de informare  realizate în legătură cu punerea în aplicare a Planului de acțiuni, devin la rândul lor surse de informare pentru alte persoane cu dizabilități din comunitatea din care fac parte.
CDPD: capacitatea financiară și organizațională
[bookmark: _yv6nunhvlo9n]CDPD își va crește capacitatea de implementare a Planurilor de acțiuni pe viitor. În rezultatul realizării activităților conform Planului de acțiuni va spori capacitatea echipei CDPD în domeniul: politici publice, advocacy, litigare strategică expertiză în domeniul drepturilor omului, monitorizare și evaluare  precum și transferul de experiență și capacitarea persoanelor cu dizabilități și a OPD-urilor ce le reprezintă.
CDPD își va crește capacitatea de atragere a fondurilor pentru domeniile sale  strategice în special prin metoda de finanțare Core Support. Comunitatea donatorilor va fi mai sensibilă și mai deschisă față de problemele și domeniile de intervenție abordate  în cadrul Strategii CDPD. În cazul implementării cu succes a Strategiei sale de către CDPD în baza modelului de finanțare Core Support oferită pentru punerea în aplicare a prezentei strategii  de către IM SDP   comunitatea donatorilor va fi mai sensibilă și mai deschisă față de oportunitatea finanțării OPD-urilor conform acestei metode .

2 Aspecte integratoare de gen.
Activitatea CDPD se bazează pe abordarea bazată pe drepturile omului. Echipa CDPD va implementa Strategia sa  pe principiul asigurării egalității de gen atât în planificarea și implementarea Planului de acțiuni  cît și în monitorizarea și evaluarea acestuia. De exemplu, în timpul selecției participanților la activități, se va asigura că 50% dintre participanți să fie femei/fete și 50% bărbați/băieți. De asemenea, în activitățile realizate vor fi selectate obiective care privesc direct sau indirect problematica egalității de gen. 
Atît femeile cît și bărbații cu dizabilități dispun de aceleași oportunități de a se implica în realizarea Planului de acțiuni. De asemenea, de fiecare dată se iau măsuri adecvate pentru garantarea, implicarea si raportarea aspectelor egalității de gen cum ar fi: 
· Respectarea în activitatea CDPD a principiului abordării integratoare a egalității de gen.
· Măsuri de prevenire a discriminării după criteriul de sex şi/sau a hârțuirii sexuale a femeilor şi bărbaților la locul de muncă, precum şi a persecutării pentru depunere în organele competente a plângerilor. 
· Plata egală pentru muncă de valoare egală în cadrul organizației. 
· Implicarea beneficiarilor indiferent de gen.
· Raportarea nr. beneficiarilor  cu dezagregarea pe gen.
· Asigurarea la toate nivelele în cadrul CDPD a egalității dintre bărbați și femei în luarea deciziilor.
· Promovarea în cadrul activităților CDPD a respectării demnității, integrității şi eradicarea violenței pe criterii de gen. 
CDPD ocupă un rol important în monitorizarea implementării UN CRPD la nivel național cât și internațional, în acest scop atât implicarea femeilor cât și a bărbaților cu dizabilități are un rol important în monitorizarea implementării CRPD iar asigurarea participării atât a bărbaților cit și a femeilor în procesul de monitorizare este extrem de importantă. Principiul UN CRPD ”Nimic despre noi fără noi”. Acest principiu se referă și la asigurarea abordării integratoare a egalității de gen. 
CDPD tinde să asigure egalitatea de șanse între femei și bărbați în cadrul propriei echipe.

Din echipa CDPD fac parte 13 pers., 7 bărbați/6 femei. A se vedea tabelul de mai jos. 

	N
	Nume 
	Funcția
	Telefon
	Email

	1
	Vitalie Meșter
	Director executiv
	069891091
	vitalie.mester@cdpd.md

	2
	Ion Cibotărică
	Director de Program Advocacy & Politici Publice
	079670790
	ion.cibotarica@cdpd.md


	3
	Gheorghe Bosîi 
	Director de program Drepturile Persoanelor cu Dizabilități
	067880333
	gheorghe.bosii@cdpd.md


	4
	Adela Goncear 
	Directoare de program Participarea Persoanelor cu Dizabilități la viața politică și publică
	069545563

	adela.goncear@cdpd.md


	5
	Ion Bulicanu 
	Specialist comunicare și vizibilitate  
	079910920
	ion.bulicanu@cdpd.md

	6
	Clapaniuc Eugenia 
	Contabilă- șef
	078561648
	eugenia.clapaniuc@cdpd.md

	7
	Cătălina -Ecaterina Mihailiuc
	Administratoare web site 
	069304924
	catalina.mihailiuc@cdpd.md

	8
	Marina Meșter
	Juristă/Asistent personal/
	 069498598
	marina.mester@cdpd.md

	9
	Radu Bobeica 
	Jurist 
	 067880444
	radu.bobeica@cdpd.md

	10
	Iuliana Bulicanu 
	Directoare de proiecte 
	067252136
	iuliana.bulicanu@cdpd.md

	11
	Sara Ungureanu  
	Manager financiar  
	068206027
	saretaungur@gmail.com

	12
	Vadim Ruducan 
	Asistent de proiect 
	069377210
	ruducanv@gmail.com

	13
	Alexandru Cebanaș 
	Avocat 
	079911215
	cebanas.a23@gmail.com








3 Aspecte de protecție a mediului. 
În realizarea Strategiei se va urmări respectarea principiilor protecției mediului.
La moment mediului ambiant nu afectează și nu este vizat de intervenția planificată. De asemenea, acțiunile planificate nu vor avea un impact negativ asupra mediului. Politicile interne ale CDPD respectă principiile protejării mediului înconjurător. Acțiunile planificate  nu vor aduce prejudicii mediului. În acest sens CDPD va întreprinde acțiuni de ocrotire a mediului prin următoarele măsuri: Reducerea la minim a hârtiei și a tonerului pentru printarea documentelor. 
Printarea materialelor pe ambele părți a hârtiei. Publicarea rapoartelor, Studiilor CDPD în versiune electronică. Limitarea la minim a veselei de masă plastică sau din alte materiale nereciclabile atât în cadrul oficiului cât și în cadrul activităților realizate de CDPD în afara acestuia: Nu se vor mai utiliza mape de masă plastică, în cazuri excepționale vor fi folosite mape de carton; De asemenea nu se vor mai procura caiete, carnete, pentru realizarea activităților prevăzute în planul de acțiuni; Ca măsură de protecție va servi și deconectarea echipamentului de birou, care nu este folosit la moment, de la sursa de energie electrică. 
La intrarea în oficiu, pe ușă este plasat un memo prin care personalului CDPD i se aduce aminte despre necesitatea verificării la ieșire din oficiu dacă a fost deconectat echipamentul de la sursa de energie electrică, cât și dacă a fost oprită apa de la grupul sanitar. 
În anii 2025-2029 CDPD planifică să realizeze ședințe de lucru, lecții publice seminare de informare etc., cu participarea a cel puțin a 2500 pers., din diferite regiuni a RM inclusiv refugiați. În cadrul acestor evenimente pe lângă subiectele tematice ce vor fi abordate se va pune în discuție și necesitatea implicării fiecărei persoane în protecția mediului, precum și despre impactul negativ asupra mediului ca urmare a utilizării materialelor de masă plastică, veselă, sacoșe cât și utilizarea excesivă a hârtiei.





4. Managementul riscurilor
Ținând cont de contextul cooperant și experiența precedentă a organizației, CDPD anticipează implementarea strategiei conform planului de acțiuni, fără abateri majore. Totuși, echipa admite anumite potențiale riscuri care ar putea afecta într-o măsura sau alta implementarea strategiei. De acea, a elaborat masurile de mitigare a acestora în cazul în care se vor materializa parțial sau integral.  
	Risc
	Tip/Nivel 
	Mitigare

	Interes limitat din partea autorităților publice centrale și locale in realizarea inițiativelor ce vizează drepturile persoanelor cu dizabilități 

	
Politic/Mediu
	CDPD deja are o imagine pozitivă ca actor important în domeniul promovării drepturilor persoanelor cu dizabilități, elaborării politicilor publice, precum și în litigarea strategică. Organizația, de asemenea cooperează activ cu diverse organizații naționale și locale ale PD. In acest context, CDPD va consolida și mobiliza eforturile comune ale tuturor organizațiilor PD inclusiv în parteneriat cu organizațiile membre a Alianței Organizațiilor pentru Persoane cu Dizabilități pentru a determina autoritățile publice să fie cooperante. Intervenții de informare directă și publică, sensibilizare, mobilizare, advocacy și litigare strategică vor fi utilizate. De asemenea pe plan european CDPD fiind membru asociat al European Disabiliti Forum (EDF) va pune în aplicare instrumentele de advocacy și expertiza pe care o deține EDF pentru a influența formularea recomandărilor din partea comunității UE în vederea dezvoltării politicilor publice incluzive de către Guvernul RM 

	Autoritățile publice centrale sunt combative ca urmare a constatărilor monitorizării implementării politicilor publice și a rapoartelor alternative elaborate. 
	Politic/Mediu 
	CDPD are experiență în monitorizarea echidistantă a politicilor publice și va menține un dialog constructiv cu autoritățile publice prin argumentarea constatărilor și concluziilor corespunzătoare. Organizația va înainta și justifica recomandările corespunzătoare pentru a eficientiza implementarea politicilor publice cu aspectele care vizează drepturile PD.  

	Recomandările de ajustare a cadrului normativ vizând drepturile PD nu sunt examinate și incorporate în cadrul normativ de către autorități. 
	
Politic/Mediu 
	CDPD va amplifica eforturile de lobby, de ex. cu suportul mai multor organizații ale PD, inclusiv cu organizațiile membre a Alianței Organizațiilor pentru Persoane cu Dizabilități și a comunității internaționale de ex. OHCHR, IDA, EDF, va iniția diferite întâlniri cu factorii de decizie pentru a include în agendă examinarea recomandărilor corespunzătoare și ulterior publicarea tabelului de divergențe cum prevede Legea privind transparența în procesul decizional nr.239 din 13.11.2008.  

	Beneficiarii (PD) si partenerii locali ai CDPD sunt insuficient de activi în ceia ce privește implementarea planului de acțiuni, de ex, implementarea mini-companiilor de advocacy la nivel local. 
	
Operațional/Scăzut 
	CDPD va monitoriza sistematic implementarea inițiativelor locale. In caz de necesitate va oferi suplimentar suport consultativ calibrat beneficiarilor și partenerilor locali. De asemenea, vor fi intensificate eforturile de sensibilizare a actorilor locali, cum ar fi: membrilor familiilor persoanelor corespunzătoare, autoritățile locale, grupurile de inițiativă etc și va fi încurajat schimbul de bune practici generate în cadrul realizării planului de acțiuni.. 



5. Managementul financiar
Managementul financiar aplicat în cadrul organizației tinde să atingă următoarele obiective specifice:
· determinarea necesităților de resurse financiare și fonduri; 
· căutarea noilor  surse de finanţare înclusiv diversificarea aestora; 
· asigurarea gestionării eficiente cu mijloace financiare, materiale şi fondurile obținute; 
· elaborarea deciziilor financiare, care vizează consolidarea stabilității şi independenței financiare a organizației în scopul asigurării activității statutare.
În cadrul CDPD în vederea asigurării realizării unui management financiar eficient sunt aplicate următoarele politici organizaționale interne: Manualul de Management Financiar Administrativ și Raportare Financiară, Politica de contabilitate, Manualul de achiziții,  Politica anticorupție și altele. 
Managementul financiar în cadrul CDPD include următoarele procese de bază:
· planificarea (bugetarea) surselor de finanțare şi a cheltuielilor respective;
· colectarea şi înregistrarea în sistemul financiar-contabil 1 C, a informației financiare, care decurge din faptele economice reale (aspectele economice ale activităților desfășurate); 
· formarea, evaluarea şi înregistrarea elementelor contabile (active, datorii, fonduri, venituri, cheltuieli, rezultate) şi prezentarea lor în rapoartele financiare. Formarea, în baza lor, a indicatorilor de performanță şi analiza lor în scopul luării deciziilor financiare; 
Analiza riscurilor, evaluarea raportului dintre venituri şi riscuri aferente deficitului de resurse, cât şi monitorizarea în permanență a eficienţei procesului de gestionare financiară, sunt, de asemenea, funcţii ce aparțin managementului financiar al CDPD.

